stanford-oval/wikipedia huggingface dataset:
ממשלת ישראל השלושים וחמש
רקע

לאחר הבחירות לכנסת ה-21 ב-9 באפריל 2019, הנשיא ריבלין העניק את המנדט להקים ממשלה לנתניהו, אך זה כשל במלאכה 28 ימים, ולא הצליח להרכיב ממשלה, למרות ארכה בת 14 ימים נוספים. למרות כישלונו, נתניהו הצליח להביא לפיזור הכנסת בשיתוף פעולה עם המפלגות הערביות "חד"ש-תע"ל" ו"רע"מ-בל"ד". לאחר הבחירות לכנסת ה-22 ב-17 בספטמבר 2019, הנשיא הציע מתווה לממשלת אחדות, אך המגעים נכשלו שוב. בסופו של דבר, לאחר ששני המועמדים לא הצליחו להרכיב ממשלה, הכנסת פיזרה את עצמה ב-11 בדצמבר 2019. לאחר הבחירות לכנסת העשרים ושתיים העניק את המנדט לנתניהו, אך לא עלה בידו להרכיב ממשלה. ב-21 באוקטובר הוא החזיר את המנדט לנשיא ב-21 באוקטובר, אשר יומיים לאחר מכן הטיל הנשיא את מלאכת הרכבת הממשלה על גנץ. זה בתורו לא הצליח להקים הממשלה, והחזיר את המנדט לנשיא ב-20 בנובמבר. בעקבות כישלון שני המועמדים בניסיונם להרכיב ממשלה, עמדה לרשות הכנסת תקופה בת 21 ימים, בהתאם לסעיף 10 בחוק יסוד: הממשלה, בטרם הכנסת תתפזר באופן אוטומטי ויוכרזו בחירות נוספות. עם זאת, במהלך תקופה זו לא עלה בידו של אף חבר כנסת להשיג המלצה כתובה מצד 61 חברי כנסת, וב-11 בדצמבר הכריזה הכנסת העשרים ושתיים על פיזורה.
לאחר תוצאות הבחירות לכנסת ה-23 ב-2 במרץ 2020, הנשיא ריבלין העניק את המנדט לגנץ. לאחר קבלת המנדט, כחול לבן החלה לקדם חקיקה נגד ראש ממשלה המכהן מעל שתי קדנציות וכתבי אישום. אולם התפרצות מגפת הקורונה טרפה את הקלפים, והחלו המגעים להקמת ממשלת אחדות לאומית. ב-20 באפריל נחתם הסכם קואליציוני בין נתניהו וגנץ, שבו סוכם על רוטציה בראשות הממשלה, חלוקה שווה של משרדים, וממשלת חירום למשך חצי שנה. הסכם זה כלל גם את חוק הגיוס והתייעצות בין השניים בנוגע לריבונות. בג"ץ דחה את העתירות נגד הרכבת הממשלה ב-6 במאי. ב-7 במאי אושרו תיקונים לחוק יסוד: הממשלה, וב-13 במאי הודיע נתניהו לנשיא על הצלחתו להרכיב ממשלה. הממשלה קיבלה את אמון הכנסת ב-17 במאי.
| 0 | 1 | 2 |
| --- | --- | --- |
ההצבעה בדבר הבעת אמון בממשלה
| 73 | 1 | 46 |
| בעד |  | נגד |
ציוני דרך ומדיניות > קווי היסוד של הממשלה

מדינת ישראל נקלעה, יחד עם שאר העולם, למשבר רפואי וכלכלי בממדים היסטוריים עקב התפשטות נגיף הקורונה, ועל כן הוקמה ממשלת אחדות וחירום של פיוס לאומי אשר תפעל בתחומים הבאים:
בנוסף, ומתוך אמונה כי לעם היהודי זכות בלתי ניתנת לערעור למדינה ריבונית בארץ ישראל, מולדתו הלאומית וההיסטורית של העם היהודי, תטפל הממשלה גם בכלל הסוגיות הנוגעות לשלומה, לביטחונה ולשגשוגה של ישראל, בין השאר בתחומים הבאים:
הממשלה תחזק את הביטחון הלאומי, תחתור לשלום, תבטיח את שלומם וביטחונם של אזרחי המדינה כולם, תפעל בנחישות לגדוע כל איום על מדינת ישראל ותושביה, ותחתור לשיפור מתמיד בתחושת הביטחון האישי של האזרח.
הממשלה תחתור לצמצום הפערים החברתיים בישראל ותפעל על מנת לייצר שוויון הזדמנויות לכל אזרח בישראל בלי קשר לעדה, למין ולמקום בו נולד.
הממשלה תפעל לחיזוק כלכלת מדינת ישראל, להגברת הפריון, לעידוד ההשקעות במשק הישראלי ולהגברת התחרות על מנת להאיץ את הצמיחה.
הממשלה תפעל באופן מהותי ומעשי כדי לגשר בין כל חלקי העם והמדינה ותפעל מתוך תפיסה של פיוס לאומי. ולשם כך יוקם קבינט פיוס אשר ירכז את כלל הפעולות בתחום זה.
הממשלה תפעל כדי לשמור על צביונה היהודי והדמוקרטי של המדינה.
הממשלה תדאג, כי מתוך זיקה למורשת ישראל יישמר אופייה היהודי של המדינה, וכן תכבד את הדתות והמסורות של בני הדתות השונות בהתאם לערכי מגילת העצמאות.
הממשלה תשים דגש על נושא העלייה והקליטה ותפעל בנחרצות להגברת העלייה מכל ארצות תבל ולקליטתם המוצלחת של העולים.
הממשלה תפעל לחיזוק הפריפריה, הנגב, הגליל וההתיישבות בכל חלקי הארץ.
הממשלה תפעל לקיום של התנהלות, שיח ופעולות באופן ממלכתי, שומר חוק, מכבד ומאחד בין חלקי החברה הישראלית כולה, גם בעת אי הסכמה.
ציוני דרך ומדיניות > אירועים עיקריים

התפרצות נגיף הקורונה בישראל
משפט נתניהו
המחאה נגד ממשלת ישראל השלושים וחמש
הסכמי אברהם
הסכם איחוד האמירויות הערביות–ישראל
הסכם בחריין–ישראל
הסכם ישראל–סודאן
הסכם ישראל–מרוקו
העברת ישראל לתחום פיקוד מרכז של ארצות הברית (הוכרז ב-15 בינואר 2021)
שיחות ישראל–לבנון (2020)
אסון הזיהום הימי בזפת לאורך חופי ישראל
אסון הר מירון
מבצע שומר החומות
ציוני דרך ומדיניות > פעולות עיקריות

הקמת שישה משרדי ממשלה חדשים: משרד ראש הממשלה החלופי, משרד משאבי המים, משרד ההשכלה הגבוהה והמשלימה, המשרד לחיזוק וקידום קהילתי, משרד ההתיישבות ומשרד הדיגיטל הלאומי
אישור "מתווה הסיבים"
אישור הקמת מאגר "אל תתקשרו אליי", כחלק מהרפורמה נגד עושק הקשישים
מבצע צור ישראל
אישורה של החלטה שתיתן העדפה לתוצרת הארץ במכרזים של רכש ציבורי
הקמת הרשות לפיתוח כלכלי-חברתי של המגזר החרדי
הקמת מוקד ארצי מיוחד לפניות הציבור החרדי
אישור רפורמה בתחום הטיפול בנכי צה"ל
העברת חוק הפיקדון על בקבוקי משקאות קלים גדולים.
ציוני דרך ומדיניות > פעולות עיקריות > ההתמודדות עם משבר הקורונה

הקמת קבינט הקורונה
העברת חוק הסמכויות להתמודדות עם הקורונה שמכוחו הותקנו תקנות שבאמצעותן הממשלה התמודדה עם הגל השני והגל השלישי של המגפה.
תוכנית סיוע לשם תמיכה כלכלית באזרחים שהכנסתם נפגעה במהלך המשבר
הקמת "מנהלת ההכשרות" שמטרתה היא להחזיר כ-100 אלף מובטלים (שאיבדו את עבדותם לאור משבר הקורונה) למעגל התעסוקה, בעיקר במקצועות בהם השכר גבוה מהשכר הממוצע
הזמנת חיסונים והפעלת מבצע לתת כתף שבמהלכו חוסנו מיליוני ישראלים
ציוני דרך ומדיניות > פעולות עיקריות > מינוי בכירים

קובי שבתאי לתפקיד מפכ"ל משטרת ישראל.
קטי פרי לתפקיד נציבת שירות בתי הסוהר.
דוד ברנע לתפקיד ראש המוסד.
סיעות הקואליציה

| סיעה> בזיקה לבנימין נתניהו | סיעה> בזיקה לבנימין נתניהו | מושבים בכנסת> בזיקה לבנימין נתניהו | שרים בממשלה> בזיקה לבנימין נתניהו | משרדי השרים> בזיקה לבנימין נתניהו | משרדי סגני השרים> בזיקה לבנימין נתניהו | כניסה לממשלה> בזיקה לבנימין נתניהו | יציאה מן הממשלה> בזיקה לבנימין נתניהו |
| --- | --- | --- | --- | --- | --- | --- | --- |
|  | הליכוד | 36 | 14 | משרד ראש הממשלה, משרד האוצר, משרד האנרגיה, המשרד לביטחון הפנים, משרד הבריאות, משרד הדיגיטל הלאומי, המשרד להגנת הסביבה, משרד ההשכלה הגבוהה והמשלימה, משרד ההתיישבות, המשרד לחיזוק וקידום קהילתי, משרד החינוך, משרד המודיעין, משרד משאבי המים, המשרד לשיתוף פעולה אזורי, משרד התחבורה והבטיחות בדרכים | המשרד לביטחון הפנים, משרד הבריאות ומשרד ראש הממשלה | 17 במאי 2020 | — |
|  | ש"ס | 9 | 3 | משרד האוצר, משרד הפנים, המשרד לפיתוח הפריפריה, הנגב והגליל והמשרד לשירותי דת | משרד האוצר, המשרד לפיתוח הפריפריה, הנגב והגליל, משרד הפנים ומשרד העבודה, הרווחה והשירותים החברתיים | 17 במאי 2020 | — |
|  | יהדות התורה | 7 | 1 | משרד הבינוי והשיכון | משרד החינוך ומשרד התחבורה והבטיחות בדרכים | 17 במאי 2020 | — |
|  | גשר | 1 | 1 | המשרד לחיזוק וקידום קהילתי | — | 17 במאי 2020 | 6 באפריל 2021 |
|  | הבית היהודי | 1 | 1 | משרד ירושלים ומורשת | — | 17 במאי 2020 | 6 באפריל 2021 |
בזיקה לבני גנץ
|  | כחול לבן | 15-12 | 13 | משרד ראש הממשלה החלופי, משרד הביטחון, משרד החוץ, משרד החקלאות ופיתוח הכפר, משרד הכלכלה והתעשייה, משרד המדע והטכנולוגיה, משרד המשפטים, המשרד לנושאים אסטרטגיים, משרד העבודה, הרווחה והשירותים החברתיים, משרד העלייה והקליטה, המשרד לשוויון חברתי, משרד התיירות, משרד התפוצות, משרד התקשורת, משרד התרבות והספורט | — | 17 במאי 2020 | — |
|  | העבודה | 2-1 | 1 | משרד הכלכלה והתעשייה, משרד העבודה, הרווחה והשירותים החברתיים והמשרד לשוויון חברתי | — | 17 במאי 2020 | 6 באפריל 2021 |
|  | דרך ארץ | 2 | 1 | משרד התקשורת | — | 17 במאי 2020 | 16 בדצמבר 2020 |
מספר חברי הכנסת החברים בקואליציה:
73 ח"כים לפני כניסת יוראי להב-הרצנו לכנסת (17 במאי 2020 – 19 ביוני 2020)
72 ח"כים לפני הדחת דרך ארץ (19 ביוני 2020 - 16 בדצמבר 2020)
70 ח"כים לפני התפטרות עפר שלח מהכנסת והחלפתו על ידי יעל רון בן משה (16 בדצמבר 2020 - 29 בדצמבר 2020)
71 ח"כים לפני כניסת ולדימיר בליאק ומשה טור-פז לכנסת (29 בדצמבר 2020 - 5 בינואר 2021)
69 ח"כים לפני התפטרות עמיר פרץ מהכנסת והחלפתו על ידי אילן גילאון (5 בינואר 2021 - 29 בינואר 2021)
68 ח"כים לפני התפטרות הילה שי-וזאן והחלפתה על ידי ענת כנפו (29 בינואר 2021 - 2 בפברואר 2021)
67 ח"כים לפני כינוס הכנסת ה-24 (2 בפברואר 2021 - 6 באפריל 2021)
הרכב הממשלה

בממשלה זו 17 שרים חדשים כיהנו לראשונה - בני גנץ, מיכאל ביטון, גבי אשכנזי, אורלי לוי-אבקסיס, אלון שוסטר, יזהר שי, אבי ניסנקורן, אורית פרקש-הכהן, איציק שמולי, פנינה תמנו-שטה, מירב כהן, יעקב אביטן, אסף זמיר, עומר ינקלביץ', יועז הנדל, חילי טרופר ואיתן גינזבורג
20 שרים כיהנו בעבר בממשלה - בנימין נתניהו, ישראל כ"ץ, יובל שטייניץ, אמיר אוחנה, יעקב ליצמן, יולי אדלשטיין, גילה גמליאל, יואב גלנט, זאב אלקין, רפי פרץ, עמיר פרץ, דודי אמסלם, ציפי חוטובלי, אלי כהן, אריה דרעי, גלעד ארדן, מירי רגב, צחי הנגבי, אופיר אקוניס ויצחק כהן
תרשים הרכב הממשלה בפילוח סיעתי וגושי בסוף כהונתה:
הליכוד: 13 שרים (46.4%)
ש"ס: 2 שרים (7.1%)
יהדות התורה: 1 שרים (3.6%)
ללא שיוך: 1 שרים (3.6%)
כחול לבן: 11 שרים (39.3%)
תרשים הרכב הממשלה בפילוח סיעתי וגושי בעת הקמתה:
הליכוד: 13 שרים (38.2%)
ש"ס: 2 שרים (5.9%)
הבית היהודי: 1 שרים (2.9%)
גשר: 1 שרים (2.9%)
יהדות התורה: 1 שרים (2.9%)
כחול לבן: 13 שרים (38.2%)
העבודה: 2 שרים (5.9%)
דרך ארץ: 1 שרים (2.9%)
בהתאם לחוק יסוד הממשלה, כל שר וסגן שר מזוהה כבעל זיקה לראש הממשלה או לראש הממשלה החלופי. כלומר, כל שר הוא חלק מגוש כחול לבן או חלק מגוש הליכוד, כשמספר השרים בעלי כל זיקה שווה. אם מספר השרים לא שווה, הממשלה תקבע מנגנון הצבעה בו כוח ההצבעה של כלל השרים בעלי הזיקה לראש הממשלה יהיה שווה לכוח ההצבעה של כלל השרים בעלי הזיקה לראש הממשלה החלופי ("ממשלה פָּרִיטֶטִית"). בפועל, גוש הליכוד החזיק ברוב, ולא אושר תקנון עבודתה של הממשלה כמתואר, כשתחת כן אושר תקנון זמני שלא עיגן את מנגנון הפריטטיות. כינוס ממשלה היה תלוי באישור שני ראשיה. הצבעה שיש בה מחלוקת בין הגושים (להבדיל ממחלוקת בין שרים מסוימים) נפסלה במקרה שגוש אחד תמך במלואו והשני התנגד.
הרכב הממשלה > משתתפים קבועים בישיבות הממשלה שאינם שרים

מזכיר הממשלה ומ"מ מנכ"ל משרד ראש הממשלה: צחי ברוורמן
היועץ המשפטי לממשלה: אביחי מנדלבליט או אחד מהמשנים
ראש המטה לביטחון לאומי: מאיר בן שבת
ראש הסגל בלשכת ראש הממשלה: אשר חיון
מ"מ מנכ"ל משרד ראש הממשלה: רונן פרץ
המזכיר הצבאי של ראש הממשלה: תת-אלוף אבי בלוט
המשנה למזכיר הממשלה: ליאור נתן
ראש המועצה הלאומית לכלכלה: אבי שמחון
ביאורים

↑  בעת הקמת הממשלה הסיעה מנתה 15 ח"כים, בסוף כהונת הכנסת ה-23 מספרם קטן ל-12.
↑  סיעת העבודה מונה 3 מנדטים, אך ח"כ מרב מיכאלי הצביעה אי אמון בממשלה בעת כינונה. מספר חברי הסיעה שתומכים בממשלה קטן ל-1, לאחר התפטרותו של עמיר פרץ מהכנסת, שעבר לכהן כשר מטעם כחול לבן.
סאנגיונג קירון

| --- | --- |

SsangYong Kyron, שנת 2011
 מאפיינים כלליים
 נקרא גם:  Micro Kyron (בסרי לנקה)
 יצרן:  סאנגיונג
 שנות ייצור:  2005-2017
 הרכבה:  דרום קוריאה דרום קוריאה  רוסיה רוסיה
 מודל קודם:  SsangYong Musso (אנ')
 מודל אחריו:  SsangYong Rexton (אנ')
 מרכב:  הנעה כפולה 4x4
 אורך:  4,660 מ"מ
 רוחב:  1,880 מ"מ
 גובה:  1,755 מ"מ
 משקל:  1,917-2,010 ק"ג
 בסיס גלגלים:  2,740 מ"מ
 מפרט טכני
 מנוע:  4 צילינדרים, 1,998 סמ"ק המפיק 141 כ"ס ב-4,000 סל"ד (טורבו דיזל תוצרת מרצדס בנץ  5 צילינדרים, 2,696 סמ"ק המפיק 165 כ"סב-4,000 סל"ד (מנוע בנזין, מגדש טורבו)
 הילוכים:  תמסורת ידנית - 5 מהירויות  תמסורת אוטומטית - 5 מהירויות (תמסורת תוצרת מרצדס בנץ מסוג "5G-Tronic model W722")  תמסורת אוטומטית - 6 מהירויות (תמסורת תוצרת חברת DSI האוסטרלית מסוג M78)
 מהירות מרבית:  175 קמ"ש (מנוע טורבו דיזל 1,998 סמ"ק)  185 קמ"ש (מנוע בנזין, מגדש טורבו 2,696 סמ"ק)
סאנגיונג קיירון (באנגלית: SsangYong Kyron) הוא SUV בינוני, בעל 2 סוגי הנעות: הנעה כפולה 4x4 והנעה 4x2, מתוצרת יצרנית הרכב הקוריאנית סאנגיונג אשר יוצר בין השנים 2005–2014.
בנוסף, דגם ה"סאנגיונג קיירון" יוצר ברוסיה בין השנים 2005–2014.
בין השנים 2006-2009 יוצר דגם ה"סאנגיונג קיירון" בעיר "Naberezhnye Chelny" (אנ') בטטרסטן ובין השנים 2009-2014 יוצר הדגם בעיר ולדיווסטוק במחוז פרימוריה על ידי "חברה רוסית "סולרס JSC".
דגם ה"סאנגיונג קיירון" החליף את דגם ה"SsangYong Musso" (אנ').
בדגמי "סאנגיונג קיירון" 5 מושבים.
מנועים

מנוע בנזין ("G23D")
מנוע דיזל (מנוע מרצדס בנץ) ("D20TDi")
דגמים

2.0 XDi
2.7 XDi
דגמים > דרגות גימור

Comfort
Comfort Plus
Elegance
Elegance Plus
Elite
Premium
תאוצות "סאנגיונג קיירון"

בין 0 -100 קמ"ש היא 16.2 שניות (מנוע טורבו דיזל 1,998 סמ"ק)
בין 0 -100 קמ"ש היא 12.8 שניות (מנוע טורבו דיזל 2,696 סמ"ק)
תמונות

"סאנגיונג קירון" מתיחת פנים
"סאנגיונג קירון" מתיחת פנים
"סאנגיונג קירון" דגם ראשון
"סאנגיונג קירון" דגם ראשון
"סאנגיונג קירון", שנת 2010
סאנגיונג קיירון ראלי דקר, ניצח באחד המקצים בשנת 2009
ראו גם

סאנגיונג
סאנגיונג איסטנה
סאנגיונג WZ
לקריאה נוספת

סאנגיונג קיירון - תמונות
סאנגיונג קיירון - דף הרכב באתר סאנגיונג הבינלאומי
הערות שוליים

↑  "סאנגיונג קירון" 4x4 whatcar.com/ssangyong/kyron/4x4/review
↑  "סאנגיונג קירון"  web.archive.org/web/20090912142423
↑  "סאנגיונג קירון" wroom.ru/en/cars/ssangyong/kyron
↑  "סאנגיונג קירון" ssangyong.unblog.fr/category/kyron
בקבוק צוואר-קוד

בקבוק צוואר-קוד.
בקבוק צוואר-קוד הוא סוג של בקבוק המשמש לאחסון משקאות מוגזים.
היסטוריה

בשנת 1872, יצרנית המשקאות הקלים הבריטית היראם קוד מקמברוול, לונדון, תכננה ורשמה פטנט על בקבוק שעוצב במיוחד עבור משקאות מוגזים.
הבקבוק

בקבוק הקוד תוכנן כך שהוא כולל גולה ודיסקית או אטם גומי בצווארו. את הבקבוקים ממלאים כשהם הפוכים, והלחץ של הגז דוחף את הגולה כנגד הדיסקית ואוטם את הבקבוק. הבקבוק עוצב בצורתו המיוחדת כדי לספק תא שעליו הגולה נדחפת כשהבקבוק נפתח. דבר זה מונע מהגולה לחסום את צוואר הבקבוק בעת מזיגת המשקה.
פופולריות

זמן קצר לאחר השקתו, הבקבוק הפך למאוד פופולרי בתעשיית המשקאות הקלים ותעשיית הבירה, בעיקר באירופה, אסיה ואוסטרליה, למרות שחלק משותי המשקאות האלכוהוליים לא אהבו את הבקבוק.[דרושה הבהרה]
הבקבוקים יוצרו באופן קבוע במשך עשרות שנים, אך השימוש בהם ירד בהדרגה. מכיוון שהילדים ניפצו את הבקבוקים כדי להשיג את הגולות, בקבוקים במצב טוב הפכו לפריט אספנות, במיוחד בבריטניה. בקבוק צוואר-קוד בצבע קובלט יכול להמכר היום במאות לירות שטרלינג במכירה פומבית.
העיצוב של בקבוק הקוד נמצא בשימוש היום אצל החברה היפנית רמונה ובמשקה ההודי בנטה.
בנטה בבקבוק צוואר-קוד.
פאטמה סמורה

| --- | --- |

 לידה:  9 בספטמבר 1962 (בת 62) סנגל 
 מדינה:  סנגל 
 השכלה:  אוניברסיטת ליון (1896-1969)  Institut d’enseignement commercial supérieur 
 מעסיק:  פיפ"א, האומות המאוחדות 
 תפקיד:  Secretary General of FIFA (20 ביוני 2016–31 בדצמבר 2023) 
 מספר צאצאים:  3 
 פרסים והוקרה:  100 נשים (BBC) (2018) 
 
פאטמה סמבה דיוף סמורה (באנגלית: Fatma Samba Diouf Samoura; נולדה ב-9 בספטמבר 1962) היא דיפלומטית לשעבר, וכיום מכהנת כמזכירה הכללית של פיפ"א תחת מועצת פיפ"א. ב-2018 דורגה במקום הראשון ברשימת הנשים החזקות ביותר בספורט של מגזין פורבס.
ביוגרפיה

סמורה, ילידת סנגל, הצטרפה ב-1995 לתוכנית המזון העולמית של האומות המאוחדות ותפקדה כנציגה ראשית של תוכנית המזון בג'יבוטי וקמרון, ועבדה במשרדים הראשיים ברומא שבאיטליה, ובנוסף מילאה תפקידים שונים במקרי חירום בקוסובו, ליבריה, ניקרגואה, סיירה לאון ומזרח טימור.
ב-1 בנובמבר 2007 מונתה על ידי מזכ"ל האום באן קי-מון כסגן רכז הומניטארי במזרח צ'אד ומוקמה קרוב לחבל דרפור שבסודאן במטרה לטפל בבעיית הפליטים והעקורים.
ב-13 במאי 2016 מונתה כמזכירה הכללית של פיפ"א תחת מועצת פיפ"א על ידי הנשיא ג'אני אינפנטינו והחלה את תפקידה ב-20 ביוני. היא החליפה את מרקוס קטנר שהודח עקב פרשת השחיתות בארגון, וכחלק מתפקידה היא אחראית על הצד המסחרי והתפעולי של הארגון.
ב-2018 דורגה במקום הראשון ברשימת הנשים החזקות ביותר בספורט של מגזין פורבס, וכמו כן הוצגה בתוכנית 100 נשים של ה-BBC.
ג'וי מנגנו

| --- | --- |
אין תמונה חופשית
 לידה:  15 בפברואר 1956 (בת 68) ברוקלין, ארצות הברית 
 מדינה:  ארצות הברית ארצות הברית
 השכלה:  אוניברסיטת פייס 
 תקופת הפעילות:  מ-1989 
 בן זוג:  אנטוני מיראן (נ. 1978-1989)
 www.joymangano.com
 
ג'וי מנגנו (באנגלית: Joy Mangano; נולדה ב-15 בפברואר 1956) היא ממציאה אמריקאית, אשת עסקים, ויזמית מפורסמת בזכות המצאות כגון 'מגב הפלא'. מכהנת כנשיאת חברת אינג'יניוס דיזניינס (Ingenious Designs), ומופיעה בערוץ הקניות של ארצות הברית (HSN) באופן תדיר.
הסרט ג'וי שיצא בשנת 2015, מבוסס באופן חלקי על חייה. ג'ניפר לורנס זכתה למועמדות לפרס האוסקר עבור השחקנית הטובה ביותר עבור כיכובה בתפקיד הראשי בסרט זה.
תחילת דרכה

מנגנו נולדה ב-1956, ניו יורק, להורים ממוצא איטלקי-אמריקאי. מגיל צעיר, החלה לפתח המצאות. כנערה עבדה בבית-חולים לחיות בהנטינגטון, ניו יורק, לונג איילנד, היא המציאה קולר פלואורסצנטי נגד פרעושים כדי לשמור על בטיחות חיות המחמד. מוצר עם עיצוב דומה יוצר בשנה שאחרי על ידי חברת הארטס מאונטיין (Hartz Mountain). לאחר שסיימת את לימודיה באוניברסיטת פייס עם תואר ראשון במנהל עסקים ב-1978, היא החזיקה במגוון רחב של עבודות, כולל מלצרית, ומנהלת הזמנות בחברת תעופה, תוך גידול שלושת ילדיה כאם גרושה.
המצאות

מנגנו מחזיקה ביותר מ-100 פטנטים על מגוון המצאותיה. "אני חושבת שהמוצרים שלי היו מוצלחים, כי יש  בהם משהו מושך לקהל הרחב," היא אמרה. "אני בדיוק כמו כל אחד אחר שם בחוץ. אני אמא, אני עובדת, יש לי בית לנקות, ודברים לארגן. כולנו בעלי צרכים מסוימים דומים."
המצאות > מגב הפלא

מתוך תחושת תסכול ממטליות רצפה רגילות, מנגנו פיתחה ב-1990 את המצאתה הראשונה – מגב הפלא – אשר מורכב מחיבור של מגב פלסטי וסחבה העשויה מלופ של 90 מטר של חוטי כותנה.  שילוב של המגב עם הסחבה, גורם לכך כי סחיטת הסחבה נעשית באופן עצמי, וכך למעשה מאפשר למשתמש לשמור על ידיים יבשות גם בעת שטיפת הבית. באמצעות חסכונותיה והשקעותיהם של המשפחה והחברים, היא יצרה אב-טיפוס של 100 יחידות. ההרכבה הראשונית נעשתה במוסך של אביה בניו יורק בשנת 1991.
לאחר שמכרה את המגב בתערוכות ובחנויות מקומיות בלונג איילנד, היא מכרה 1,000 יחידות בהזמנה אישית של חברת הכבלים קיו וי סי (QVC). הוא נמכר בצניעות תחילה, אך ברגע שחברת הכבלים QVC התירה למנגנו לעלות לשידור כדי למכור את המוצר בעצמה, היא מכרה 18,000 יחידות של מגבי הפלא בתוך פחות מחצי שעה. מנגנו איגדה את עסקיה תחת השם ארמה פרודקטס, כאשר בהמשך הוחלף שם זה בשם אינג'יניוס דיזניינס. היא מכרה את חברת  אינג'יניוס דיזניינס ל-USA Network, חברת האם של חברת הום שופינג נטוורק (Home Shopping Network) בשנת 1999. עד שנת 2000, החברה שלה מכרה מגבי פלא בשווי של כ-10 מיליון דולרים כל שנה.
המצאות > מוצרים אחרים

קולבים מתחבקים (Huggable Hangers) – קולב קטיפתי, אשר אינו מחליק, בעל גו דק וכך מאפשר חיסכון בחלל הארון. מוצר זה קיבל חסות על ידי אופרה ווינפרי, קולבים מתחבקים היו המוצר הנמכר ביותר בשנת 2010 של ערוץ HSN, עם יותר מ-300 מיליון יחידות שנמכרו.
לנצח מבושם – קו של מוצרים מנטרלי ריחות ביתיים, הכולל מקלות, נרות ללא פתיל, מעמד לריחניים, עיטורים לעיצוב, תבניות לעיצוב הנעל ועוד. מנגנו שברה שיא של ערוץ הקניות HSN  ב-31 בינואר 2010, כאשר נמכרו 180,000 יחידות ביום אחד. קו ה'לנצח מבושם' זכה בחותם האישור של המגזין גוד האוסקיפינג.
שיטת ארוז הכל (Clothes it All Luggage System) – מזוודות על גלגלים בעלות תכונות ארגוניות, כמו ריפוד תא עבור מחשב נייד, תא למוצרי טיפוח, כיס שמיועד לכרטיסי טיסה, חוצצים נשלפים ועוד. למזוודות גדלים שונים, מתיק נסיעות קטנים, לשידה ניידת עם מגירות נשלפות בגודל של כ56 סנטימטר, כמו גם תיקי מסמכים ותיקי נשיאה לחיות מחמד.
פרפורמנס פלטפורם (Performance Platform) – נעליים עם פלטפורמה מגומי, אשר מעניקה לעונד כמה סנטימטרים יותר. במאי 2010, מנגנו מכרה כ-30,000 זוגות ב-3 שעות בערוץ הקניות HSN. הקו החל עם סניקרס, ומאז עברו גם לנעלי בובה, נעלי עקב וסנדלים.
טקסטיל קומפורט& ג'וי (Comfort & Joy Textiles) – כלי מיטה העשויים מכותנת סופימה, כוללת שמיכת פוך עם רוכסן, ומצעים שמחוברים לקצה המיטה אשר ניתנים להסרה קלה ולניקוי.
משקפי קריאה – קו של משקפי קריאה נמכרו בסט של שלושה או יותר, כך שהם יוכלו להיות כל הזמן זמינים בבית, במשרד וביציאות. מנגנו מכרה יותר ממיליון זוגות.
נוכחות בשידורים ושותפויות > טלוויזיה

זמן קצר לאחר שהיא החלה להופיע ב-QVC בשנת 1992, מנגנו החלה לבלות בכ-120 שעות שידור בשנה. היא מופיעה באופן קבוע בערוץ הקניות HSN, ונחשבת כספקית הכי מוצלחת של הערוץ, עם מכירות שנתיות של יותר מ-150 מיליון דולר. המכירות השעתיות שלה עומדות באופן קבוע על מיליון דולר. מנגנו הופיעה גם בפרסומות קצרות, עבור מוצרי החברה. מנגנו טוענת כי מכירות בטלוויזיה היא הזדמנות להגיע מיליוני אנשים, ולכן זה דורש ההתלהבות האמיתית כדי לשכנע אנשים לא יכולים לגעת או לנסות את המוצר. בכיר ערוץ הקניות כתב כי הצלחתה של מנגנו נובעת מיכולתה להעביר את "התשוקה, ההתרגשות והגאווה של כל מוצר לצופים."
נוכחות בשידורים ושותפויות > טלוויזיה > הופעות טלוויזיוניות אחרות

בשנת 2005, מנגנו כיכבה כשופטת בתוכנית הריאליטי "נוצר בארצות הברית" (Made in the USA). היא הופיעה גם בתוכנית האירוח של ערוץ הABC, דה וויו (The View) ב-2 בפברואר 2007.
נוכחות בשידורים ושותפויות > שותפות מוצרים

מנגנו יצרה שותפות עם סלבריטאים ואושיות טלוויזיה אחרים על מנת שיביאו את מוצריהם לערוץ הקניות HSN, ביניהם קו התכשיטים של כוכבת הטניס סרינה ויליאמס, מוצרי הכושר של פרנק ספה, מוצרי אופנה של דוגמנית העל אימאן, מוצרים של רוזי אודונל, וגיטרות של אסטבן.
פרסים ותארים

בשנת 1997 זכתה בתואר יזמית השנה של לונג איילנד על ידי ארנסט אנד יאנג. ב-2009, היא דורגה במקום ה-77 ברשימת "100 האנשים היצירתיים ביותר בעסקים" של המגזין Fast Company. ב-2010, היא הופיעה במגזין זה, ברשימת 10 הנשים הכי יצירתיות בתחום העסקים.
בתרבות הפופולרית

דמות המבוססת על מנגנו מגולמת על ידי ג'ניפר לורנס בסרט "ג'וי" שיצא לאקרנים בשנת 2015 בבימויו של דייוויד או ראסל, כאשר מנגנו קיבלה קרדיט בסרט בתור מפיקה. הסרט היה מועמד לפרסי האוסקר בפרס השחקנית הטובה ביותר.
חיים אישיים

מנגנו התחתנה עם טוני מיראן (Tony Miranne) בשנת 1978, זמן קצר לאחר שהם סיימו את לימודיהם באוניברסיטת פייס. הם התגרשו בשנת 1989, ולהם 3 ילדים: קריסטי, רוברט וז'קלין מיראן.
הערות שוליים

↑  http://www.vanityfair.com/hollywood/2015/12/joy-mangano-true-story
↑  http://www.biography.com/people/joy-mangano-05202015=אתר הביוגרפיות של סליברטאים (באנגלית)
↑  Making Millions Off a Super Mop, abcnews.go.com
↑  “Cinderella without a prince”: Jennifer Lawrence and David O. Russell on their new film “Joy”, Women in the World, ‏2015-12-15 (באנגלית) (ארכיון)
↑  Konig, Susan (2001-02-11). "Cleaning Up in Business, With a Mop". The New York Times (באנגלית אמריקאית). נבדק ב-2019-07-09.
| --- | --- |
בקרת זהויות :  PLWABN: 9810546912505606  VIAF: 583148753719741320003   WorldCat (עם VIAF): 583148753719741320003
כולנו

ערך זה עוסק במפלגה בראשות משה כחלון. אם התכוונתם למשמעות אחרת, ראו .
| --- | --- |

 מדינה:  ישראל ישראל
 מייסד:  משה כחלון
 מנהיגים:  משה כחלון, יפעת שאשא-ביטון
 תקופת הפעילות:  10 בדצמבר 2014 – 15 בדצמבר 2020 (6 שנים)
 אידאולוגיות:  ציונות, צמצום פערים, מאבק ביוקר מחיה.
 כנסות:  20–23
 ממשלות:  34
 אותיות:  כ
 שיא כוחה:  10 מנדטים (הכנסת ה-20)
 שפל כוחה:  מנדט אחד (הכנסת ה-23)
 נוצרה מתוך:  הליכוד, קדימה
 התמזגה לתוך:  הליכוד, תקווה חדשה
 מיקום במפה הפוליטית:  ימין-מרכז
 צבעים רשמיים:    תכלת,   שחור,   לבן
 
 www.kulanu-party.co.il
סמל התנועה הקודם
כולנו בראשות משה כחלון (בקיצור: "כולנו") הייתה מפלגת ימין כלכלית חברתית שהוקמה על ידי משה כחלון והתמודדה בבחירות לכנסת העשרים ובבחירות לכנסת העשרים ואחת. לקראת הבחירות לכנסת העשרים ושתיים חתמה המפלגה על הסכם לריצה משותפת עם הליכוד, במסגרתו שוריינו שלושה מקומות לחברי המפלגה ברשימת הליכוד. בהמשך התפקדו כחלון ואלי כהן לליכוד, והמפלגה בראשות יפעת שאשא-ביטון רצה ברשימה אחת עם הליכוד. לאחר הקמת מפלגת תקווה חדשה של גדעון סער, הודיעה יושבת ראש כולנו, יפעת שאשא-ביטון על פרישתה מהמפלגה והצטרפותה לתקווה חדשה.
רקע

משה כחלון היה שר התקשורת ושר הרווחה והשירותים החברתיים בממשלת ישראל השלושים ושתיים ובמהלכה הוא התפרסם בין היתר ברפורמות בשוק התקשורת הסלולרית בישראל.
לקראת סוף כהונתה של ממשלה זו, באוקטובר 2012, הודיע כחלון שהוא "לוקח פסק זמן מהחיים הפוליטיים" ולא יתמודד בבחירות המקדימות שיתקיימו בליכוד לקראת הבחירות לכנסת התשע עשרה. לקראת הבחירות הכלליות הודיע על תמיכתו בליכוד.
באפריל 2014 הודיע כחלון על חזרה לפוליטיקה. הוא אמר שיתקשה לשוב לליכוד, שלפי טענתו זנח את ההיבט החברתי ואת הפרגמטיזם המדיני בשל השתלטות של גופי ימין קיצוני. עוד טען כי התוצאות שהשיגה הממשלה בהפחתת יוקר המחיה ובניסיון למנוע את בריחת המוחות אינן טובות, ושעמדותיו ותמיכתו במחאה החברתית בישראל 2011 התנגשו עם עמדותיו של ראש הליכוד בנימין נתניהו. ב־20 באוקטובר באותה שנה הצהיר שיקים מפלגה חדשה לקראת הבחירות הבאות ולמחרת עזב את הליכוד.
מוסדות

המפלגה אינה מקיימת מוסדות בעלי משקל או פעילות שטח משמעותית של חברים ופעילים, ואין בה בחירות מקדימות (פריימריס) לקביעת העומד בראשה או רשימתה לכנסת. תקנון המפלגה מ-2014 קבע שמשה כחלון ינהיג אותה בשתי מערכות הבחירות העוקבות, ומסר בידיו את השליטה המלאה בה: בסמכותו לקבוע את הרשימה לכנסת, להחליט על הצטרפות לקואליציה ולמנות את חברי ההנהלה ובעלי התפקידים במפלגה. מבנה זה דומה ביסודו למבנה שהוגדר בתקנון יש עתיד וישראל ביתנו.